पंडित ताराकांत झा और वहां के लोगों के साथ बिताए उन यादगार लम्हों की यादें आज आंखें नम कर गयीं. आज भी उस फोटो फाइल में हंसते-मुस्कुराते भारत के इस अनमोल रत्न को देख कर यह नहीं लगता कि यह महान शख्स अब सिर्फ यादों में है.सचमुच जिस गांव की माटी पर अटल जी जैसे विभूति के पांव पड़े हों,वहां के लोग क्यों नहीं अपने को बड़भागी समझेंगे.कल से पूरा गांव और इलाका इस कदर रो रहा है,मानों कोई अपना साथ छोड़ कर हमेशा के लिए चला गया हो.